Տեսարան պատուհանից դեպի Լե Գրաս

«**Տեսարան պատուհանից դեպի Լե Գրաս»** (), աշխարհի ամենահին պահպանված լուսանկարը։ Այս լուսանկարը ստեղծվել է ֆրանսիացի գյուտարար  Ժոզեֆ Նյեպսը 1826֊1827 թվականներին Սեն-Լուպ-դե-Վարենում։ Լուսանկարում բարձր պատուհանից երևում են հեղինակի կալվածքների ծայրամասերը և շենքերի հատվածներ։ Պատկերը ստեղծվել է հելիոգրաֆիայի շնորհիվ. այդ Նյեպսի գյուտն էր (1822)։ Հելիոգրաֆիան  մի պրոցես է, որի ժամանակ բիտումը կարծրանում է լույսի ներքո, որպեսզի մնացած չվնասված նյութը լվանալուց հետո պատկերը գրանցվի։

## Ստեղծում
Նյեպսը այս տեսարանը ֆիքսել է մթախցիկով   պրոեկտելով 16.2 x 20.2 սմ թիթեղյա հարթության վրա, որը շատ բարակ շերտով պատված էր իսրաելյան բիտումով  `բնական ասֆալտով։ Բիտումինը կարծրացել էր վառ լուսավորված մասերում, իսկ թույլ լուսավորված տեղերում այն մնացել էր լուծելի և կարող էր մաքրվել լավանդայի յուղի   և սպիտակ նավթի  խառնուրդով։

Այդ պրոցեսը տեղի է ունեցել շատ երկար։Արևի լույսը հարվածում էր շենքին հակառակ կողմից. դրանից կարելի է ենթադրել, որ ամբողջ գործընթացը տևել է մոտավոր ութ ժամ, այդ ժամանակն էլ դառնում է ավանդական գնահատում։Այնուամենայնիվ մի երիտասարդ հետազոտող, ով ուսումնասիրում էր Նյեպսի փորձերը, կրկնել է դրանք և հասկացել, որ այդ լուսային գործընթացը շարունակվել է մի քանի օր և ոչ թե ժամ։
մինի|Մութախցիկի ցուցադրություն. Բնօրինակ պատկերը պտտվում և շրջվում է փոքր անցքի միջով հակառակ մակերեսի վրա:

## Վաղ պատմություն
1826-ի վերջում Նյեպսը այցելել է Մեծ Բրիտանիա, ցույց տվել իր այս և մնացած գյուտերը բուսաբանական նկարազարդող Ֆրանցիս Բաուերին ։ «Տեսարան պատուհանից դեպի Լե Գրասը» միակ լուսանկարի օրինակն էր։ Բաուերը խրախուսում է նրան ցույց տալ թագավորական հասարակությանը  «հելիոգրաֆիա »պրոցեսը։ Նյեպսը գրում և ներկայացնում է մի թուղթ, բայց չի ցանկանում գրել բոլոր մանրամասները, որի արդյունքում էլ թագավորական ընկերությունը մերժում է նրան` հիմնվելով մի կանոնի վրա, որն արգելում էր չբացահայտված գաղտնի գործընթացների մասին ներկայացումները։ Մինչև Ֆրանսիա վերադառնաԼե Նյեպսը տալիս է Բաուերին իր թղթերն ու նմուշները։ 1833֊ին Նիեփսը հանկարծամահ է լինում։

Լուի Դագերի և Հենրի Ֆոքս Տալբոտի լուսանկարչական պիոներական գործընթացները հանրայնացնելուց հետո 1839 թվականի հունվարին Բաուերը այնպես արեց, որ աշխարհն իմանա, թե Նյեպսն է առաջինը, ով ստեղծել է լուսանկարը։ Վերջապես 1839֊ի մարտի իննին նմուշները ցուցադրվեցին  թագավորական հասարակությանը։ Բաուերի մահից հետո1840 թվականին շատ մասնագետների ձեռքով անցան դրանք և երբեմն  ցուցադրվեցին որպես պատմական նմուշներ։ «Տեսարան պատուհանից դեպի Լե Գրաս»֊ը վերջին անգամ հանրայնորեն ցուցադրվել է 1905֊ին, իսկ հետո անհետացել է համարյա հիսուն տարով։

## Մշակում
մինի|Գեռնշեյմի մշակած տարբերակը
մինի|Բնօրինակը «Հարրի Ռանսոմ կենտրոն»֊ի ցուցանակներից մեկում Օսթին, Տեխաս, 2004թ.
Պատմաբաններ Հելութ Գեռնշեյմը և նրա կինը ` Ալիսոն Գեռնշեյմը գտան լուսանկարը և հաստատեցին, որ Նյեպսն է դրա հեղինակը։ Նրանք դիմեցին «Կոդակ> գիտահետազոտական լաբորատորիայում աշխատող մասնագետի, որպեսզի նա այդ նույն լուսանկարի ժամանակակից տարբերակը պատրաստե, սակայն չափազանց դժվար էր համարժեք պատկերացում կազմել այն ամենի մասին, ինչը կարելի էր տեսնել իրական լուսանկարի ստեղծման ժամանակ:

Հելմուտ Գեռնշեյմը պատճեններից մեկը մաքրել է, որ տեսարանը ավելի հասկանալի դառնա, և մինչև 1970-ականների վերջը նա թույլ է տվել հրապարակել միայն այդ ընդլայնված տարբերակը: Ակնհայտ դարձավ, որ 1952 թվականին պատճենահանումից հետո ինչ-որ պահի լուսանկարը այլանդակվել է և ձեռք է բերել բշտիկներ նրա երեք անկյունների մոտ, ինչի հետևանքով լույսը արտացոլվել է այնպես, որ խանգարում է այդ տարածքների և ընդհանուր պատկերի տեսանելիությանը։ .

1950֊1960֊ականներին Գեռնշեյմը լուսանկարը հանձնել է ցուցահանդեսների Եվրոպայում։ 1963 թվականին Հարրի Ռանսոմը գնում է Գարնսհեյմի լուսանկարների հավաքածուի մեծ մասը Օսթինի Տեխասի համալսարանի համար։ Չնայած դրանից հետո լուսանկարը քիչ է «ճանապարհորդել», 2012֊2013 թվականներին այն տարվել է Մանհայմ, Գերմանիա որպես «Լուսանկարչության ծնունդը. Հելմուտ Գեռնշեյմի հավաքածուի կարևորագույն դրվագները» ցուցահանդեսի մի մաս: Լուսանկարը սովորաբար ցուցադրվում է Տեխաս նահանգի Օսթին քաղաքի Հարրի Ռանսոմ կենտրոնի գլխավոր նախասրահում։

2003֊ին Life magazine-ը ներգրավել է «Տեսարան պատուհանից դեպի Լե Գրաս» լուսանկարը իր «100 լուսանկար, որ փոխեց աշխարհը» ցուցակում։ Art on Paper-ի համար հոդվածում ասվում էր, որ «Տեսարանը պատուհանից դեպի Լե Գրաս»֊ը «արդարացի պահանջ» ունի համարվելու առաջին լուսանկար:

## Գիտական հետազոտություններ
2002-2003 թվականներին գիտական հետազոտությունների ժամանակ գիտնականները Գեթթի պահպանության ինստիտուտում փորձարկեցին լուսանկարը ռենտգենյան ֆլուորեսցենտային սպեկտրոսկոպիա, արտացոլման Ֆուրիեի փոխակերպման ինֆրակարմիր սպեկտրոսկոպիա և այլ միջոցներ։ Նրանք հաստատեցին, որ նկարում առկա են բիտում և պյութեր։ Ինստիտուտը նաև ստեղծեց համակարգ, որը պահում է արտեֆակտը մոնիտորինգի ենթարկվող, կայունացված և թթվածնից զուրկ միջավայրում։

## Ծանոթագրություններ

## Արտաքին հղում
* The Niépce Heliograph at the Harry Ransom Center
* "Introducing ''The Niépce Heliograph''"

Կատեգորիա:1826 Ֆրանսիայում
Կատեգորիա:1826 աշխատություններ
Կատեգորիա:Լուսանկարներ
Կատեգորիա:Ֆրանսիայի արվեստ